OzLabs/hebrew-wiki-articles huggingface dataset:
אצטדיון טויוטה

אצטדיון טויוטה (אנגלית Toyota Stadium) הוא אצטדיון כדורגל הממוקם בעיר פריסקו, פרבר של דאלאס שבטקסס, ומשמש כמגרשה הביתה של קבוצה ה-MLS, דאלאס. האצטדיון מכיל 20,500 מקומות ישיבה, ובנייתו הסתיימה בשנת 2005. זכויות שיום האצטדיון שייכות לחברת טויוטה.

==היסטוריה==
בנייתו של האצטדיון הסתכמה בכ-80 מיליון דולר, והוא נחנך ב-6 באוגוסט 2005 במשחק בין מועדון הכדורגל דאלאס ובין הניו יורק מטרוסטארס, משחק שהסתיים בתוצאת תיקו 2-2. כמו אצטדיוני כדורגל רבים בארצות הברית, גם אצטדיון זה, על אף שהוא מיועד בעיקר לכדורגל, נבנה על מנת שיקויימו בו גם קונצרטים מוזיקליים וכן משחקי כדורגל של בתי ספר מקומיים. באצטדיון ישנן 18 סוויטות לאח"מים.

האצטדיון ארח את גמר גביע ה-MLS לשנת 2005, משחק בו ניצחה הלוס אנג'לס גלאקסי את הניו אינגלנד רבולושן בתוצאה 1-0 לאחר הארכה. האצטדיון ארח גם את הגמר שנערך שנה לאחר מכן, בו הפסידה ניו אינגלנד שוב, הפעם ליוסטון בבעיטות הכרעה לאחר 1-1 בתום הארכה.

כינוייו של האצטדיון הם PHP (שהן ראשי התיבות של השם באנגלית), הבקתה והתנור, שם הנובע מהטמפרטורה הגבוהה ששוררת בו בקיץ הטקסני. בין השנים 2005 עד 2012 זכויות השיום היו שייכות לחברת פיצה האט, לאחר מכן בשנת 2012 שונה השם ל-FC Dallas Stadium ומאז 2013 ועד היום, נקרא האצטדיון אצטדיון טויוטה.

==קישורים חיצוניים==

* 

* [http://www.stadiumguide.com/pizzahutpark.htm האצטדיון] ב-[https://web.archive.org/web/20090708044302/http://www.stadiumguide.com/index.htm Stadium Guide]
* [http://www.worldstadiums.com/stadium_pictures/north_america/united_states/texas/frisco_pizza_hut.shtml האצטדיון] ב-[http://www.worldstadiums.com/ World Stadiums]

טויוטה, אצטדיון
קטגוריה:טקסס: אצטדיונים ומתקני ספורט
צפרדע רפואית

Xenopus fraseri
צפרדע רפואית או קסנופוס (שם מדעי: Xenopus) היא כינוי לסוג של צפרדעים ממשפחת חסרי לשוניים. סוג זה כולל בין 15 ל-20 מינים. צפרדעי הקסנופוס הן צפרדעים מימיות. להבדיל מרגליהן הקדמיות, בין אצבעות רגליהן האחוריות מתוחים קרומי שחייה. שלוש האצבעות שבכפות רגליהם הן בעלות טפרים. כמו יתר חברי המשפחה שלהן, אין להן לשון ובמקום זאת בפיהן שיניים. הן משתמשות באצבעותיהן על מנת להכניס מזון לפיהן. הן ניזונות מחרקים, מתולעים מדגים קטנים ואף מדו-חיים קטנים אחרים. עורן מפריש רעל המרתיע טורפים כמו נחשים, לוטרות או קורמורנים. הן מותאמות היטב לחיים במים, והן מסוגלות לשחות היטב לכל הכיוונים (גם אחורנית).

המין הידוע ביותר מבין מיני הקסנופוס הוא הצפרדע הרפואית המצויה (Xenopus laevis), המשמש תדיר כאורגניזם מודל.

==מינים==
* Xenopus amieti
* Xenopus andrei
* Xenopus borealis
* Xenopus boumbaensis
* Xenopus clivii
* Xenopus fraseri
* Xenopus gilli
* Xenopus itombwensis
* צפרדע רפואית מצויה (Xenopus laevis)
* Xenopus largeni
* Xenopus lenduensis
* Xenopus longipes
* Xenopus muelleri
* Xenopus petersii
* Xenopus pygmaeus
* Xenopus ruwenzoriensis
* Xenopus tropicalis
* Xenopus vestitus
* Xenopus victorianus
* Xenopus wittei
==קישורים חיצוניים==

* 

==הערות שוליים==

קטגוריה:בעלי חיים שתוארו ב-1827
קטגוריה:טקסונים שתוארו בידי יוהאן גאורג ווגלר
קטגוריה:חסרי-לשוניים
ססיל אדמס

ססיל אדמס (באנגלית: Cecil Adams) הוא שם, ככל הנראה שם עט, של בעל הטור "The Straight Dope" במגזין האמריקני "שיקגו רידר". יש המניחים שכותב הטור הוא אד זוטי (Ed Zotti), שבאופן רשמי טוען שהוא העורך והעוזר של אדמס. 

משמעות שם הטור, "Straight Dope", הוא "הסיפור האמיתי" או "האמת הפשוטה". אדמס, המכונה על ידי "עורכי" הטור "האדם החכם ביותר בעולם", משיב לשאלות שונות ומשונות בהומור שנון – המופנה לעיתים קרובות נגד השואל עצמו – ולעיתים תוך מחקרים מקיפים בשאלות מוזרות, אגדות אורבניות וכיוצא באלה. יותר מפעם אחת נאלץ אדמס לפרסם הרחבה לתשובה או להפוך אותה לחלוטין בעקבות הבהרות מ"המיליונים הצמאים לידע", כינויו לקוראי הטור. 

הטור מתפרסם מאז 1973. הטור מופץ בסינדיקציה בשלושים עיתונים וכתבי עת בארצות הברית ובקנדה, וכן באתר האינטרנט שלו. אדמס פרסם חמישה ספרים, אוספים של טורים נבחרים. מדורים דומים פורסמו בעקבותיו בכל העולם, ביניהם הטור "ברווז עיתונאי" במגזין בלייזר, והמדור "שאל בני ונענע" של בלדד השוחי (גם הוא אדם שזהותו אינה ידועה) שהתפרסם בנענע 10 הישראלי עד 2006, והתחדש ב-2010 במוסף כלכליסט (תחת השם "חוזר עם תשובה").

==קישורים חיצוניים==
* [http://www.straightdope.com/ אתר straightdope] 

קטגוריה:עיתונאים אמריקאים
קטגוריה:אמריקאים שזהותם אינה ידועה
בית ספר שדה כרמל

בית ספר שדה חוף הכרמל (שם מלא: "בית ספר שדה חוף הכרמל, מעגן מיכאל"), של החברה להגנת הטבע, ממוקם בין הכרמל לים, סמוך לנחל התנינים ולבריכות דגים של קיבוץ מעגן מיכאל. בית ספר שדה הוקם לראשונה בשנת 1970, נסגר בשנות ה-90 ונפתח מחדש במאי 2010. 

בית ספר שדה עוסק בחינוך וקהילה למען קידום שמירת טבע בישראל ואזורנו בפרט. חוף כרמל והסביבה על מגוון בתי הגידול שבה, משמשת מעבדת שדה לחקר תופעות ותהליכים במערכות אקולוגיות, ומספקת תשתית עשירה למגוון תוכניות חינוכיות העוסקות ביחסי הגומלין בין האדם לסביבתו. מתוך שמונה בתי גידול שהוגדרו כבתי גידול לשימור בסכנת הכחדה בישראל אנו עוסקים בשבעה: חמרה- כורכר, חולות, בתות, מלחות, חוף ים חולי, סלעי ופתוח (מלבד זה עוסקים במקווי מים מתוקים, בריכות חורף ונחלים).

מדריכי בית ספר שדה מתמחים בהדרכת:

* טיילות חינוכית, בדגש שמירת טבע והכרת הארץ לבתי ספר ומשפחות באזור שפלת החוף, בהר הכרמל וברמות מנשה. 
* סיורים ותצפיות בציפורים בבריכות הדגים, בית גידול מלאכותי המשחזר את ביצות כאברה שהיו באזור במאה הקודמת ואינן עוד המהווה מוקד משיכה לעשרות מינים של ציפורים נודדות. 
* חינוך סביבתי ארוך טווח, בעיקר סביב טבע עירוני, חיזוק ושימור ריאות ירוקות בתוך יישובים וערים והיכרות עם המגוון הביולוגי העשיר בסביבה הקרובה למגורינו. הפרויקטים מתקיימים כל שנה מחדש בבתי ספר מהמועצות והעיריות הסמוכות אלינו. 
* הדרכות ביולוגיות, סיורים למגמות ביולוגיה והדרכה בעבודת ביוטופ בבתי גידול שונים- לגונה, נחלים, חורש ים תיכוני ובריכות דגים. 

במתחם בית ספר שדה נמצא "בית גייל" על שם הצלמת גייל רובין שנרצחה על ידי מחבלים בשמורת הטבע של מעגן מיכאל כקורבן הראשון של פיגוע כביש החוף, ובו חדר הרצאות, מעבדה, מרפסת תצפית וציוד לימודי לעבודות אקולוגיות (בינוקלרים, משקפות וכו’).

כמו כן, יושבת בתחומי בית ספר שדה המכינה הקדם צבאית "מנשרים קלו". 

כרמל וחוף מעגל מיכאל
קטגוריה:הכרמל
קטגוריה:מעגן מיכאל
קטגוריה:מועצה אזורית חוף הכרמל: מבנים
קטגוריה:מועצה אזורית חוף הכרמל: חינוך
שיקגו קאבס

ריגלי פילד
השיקגו קאבס (באנגלית: Chicago Cubs) היא קבוצת בייסבול מליגת ה-MLB, שמקורה בשיקגו, אילינוי. הקבוצה משחקת בבית המרכזי של הנשיונל ליג.

==היסטוריה==
הקבוצה נוסדה בשנת 1876 תחת השם Chicago White Stockings (הגרביונים הלבנים של שיקגו), בשנת 1902 שינתה הקבוצה את שמה לשיקגו קאבס. הקבוצה זכתה בשתי אליפויות בתחילת המאה ה-20, בשנים 1907 ו-1908, לאחר האליפות ב-1908 ועד 1945 העפילה הקבוצה עוד שבע פעמים לוורלד סיריס אך לא הצליחה לזכות באליפות. ב-2016 זכתה הקבוצה באליפות הנשיונל ליג והעפילה לוורלד סיריס לראשונה לאחר 71 שנים וניצחה את אלופת האמריקן ליג קליבלנד אינדיאנס בשבעה משחקים, לאחר שכבר פיגרה בסדרה 1–3. העיתון שיקגו טריביון העריך כי בחגיגות הניצחון של הקבוצה נכחו כ-5 מיליון בני אדם, שגדשו את הרחובות מריגלי פילד עד לגרנד פארק.

==="קללת העז"===
מאז 1908 ועד 2016 לא הצליחה הקבוצה לזכות באליפות נוספת, ומ-1945 עד 2016 לא הצליחה אף להעפיל לוורלד סיריס, מדובר היה בתקופת הכישלונות הארוכה ביותר של קבוצה מקצוענית כלשהי באחת מארבע הליגות הבכירות בארצות הברית. קיימת אמונה טפלה בקרב אוהדי הקבוצה אשר זכתה ברבות השנים לכינוי "קללת העז" ("The Curse of the Billy Goat") אשר מסבירה מצב זה בכך שכאשר אוהד הקבוצה, בילי סיאניס (הבעלים של מסעדת "Billy Goat"), אשר הביא עמו בשנת 1945 עז למשחק בית של הקאבס מול הדטרויט טייגרס בשנת 1945, גורש מהאצטדיון על ידי פיליפ ריגלי, בעלי הקבוצה, בטענה שהעז הפיצה ריח לא נעים. סיאניס הנרגז הכריז בדרכו החוצה מהאצטדיון כי הקאבס לא ינצחו יותר, ובכך על פי האמונה הטיל קללה אשר מנעה מהקבוצה להצליח.

=== שחקנים שמספר חולצתם הוצא לגמלאות ===
{| class="wikitable sortable"
!מספר
!שחקן
!תפקיד
!שנים בקבוצה
!שנת הפרשה
|-
|10
|רון סאנטו
|בסיס שלישי
|1960–1973
|2003
|-
|14
|ארני בנקס
|בסיס ראשון / עוצר ביניים
|1953–1971
|1982
|-
|23
|ריינה סנדברג
|בסיס שני
|1982–1994, 1996–1997
|2005
|-
|26
|בילי ויליאמס
|שמאל השדה
|1959–1974
|1987
|-
|31
|פרגוסון ג'נקינס
|מגיש
|1966–1973, 1982–1983
|2009
|-
|31
|גרג מדוקס
|מגיש
|1986–1992, 2004–2006
|2009
|-
|42
|ג'קי רובינסון
|בסיס שני
|
|1997
|}

== אצטדיון ==
ריגלי פילד הוא מגרש הבית של הקבוצה מאז 1916 וממוקם בחלקה הצפוני של העיר שיקגו.

== קישורים חיצוניים ==

* 

* 

==הערות שוליים==

*
קאבס
קטגוריה:חברי היכל התהילה הלאומי לספורט גאה
קטגוריה:זוכי פרס לוריוס: קבוצת השנה
לודוביקו אריוסטו

פסל של אריוסטו ב[[רג'ו אמיליה]]
לודוביקו אריוסטו (באיטלקית: Ludovico Ariosto;
8 בספטמבר 1474 – 6 ביולי 1533), משורר איטלקי. נודע בעבור האפוס "אורלנדו המטורף", מיצירות הספרות המשפיעות ביותר אי פעם. נחשב לאחד מגדולי המשוררים האיטלקים.

לודוביקו אריוסטו נולד בעיר רג'ו אמיליה שבצפון איטליה למשפחת אצולה שהתרוששה מנכסיה. אביו, ניקולו אריוסטו היה מפקד מבצר העיר. היות שלודוביקו היה הבן הבכור מבין עשרה ילדים, הוא נחשב ליורש משרתו של אביו. משחר נעוריו התעניין בשירה אך אולץ על ידי אביו ללמוד משפטים. אחרי שלמד משפטים באוניברסיטה של פרארה במשך חמש שנים, קיבל רשות מאביו ללמוד יוונית וספרות לטינית באמצעות טובי המורים הפרטיים. אחרי מותו הפתאומי של אביו היה עליו לדאוג לחינוכם של אחיו ואחיותיו והוא ויתר על הלימודים שלו.

למרות התחייבויותיו המשפחתיות הצליח לכתוב בלטינית מספר שירים ליריים ומספר קומדיות בפרוזה ובחרוזים. קומדיות אלה משכו את תשומת לבו של הקרדינל איפוליטו ד'אסטה מפרארה, שלקח את אריוסטו תחת חסותו ומינה אותו לאחד מאנשי חצרו (1504). אריוסטו הוכיח את כישרונותיו הדיפלומטיים כאשר שימש פעמיים כשגריר של הקרדינל אל האפיפיור יוליוס השני, שיחסיו עם הקרדינל היו בכל רע.

ב-1516 הופיעה לראשונה הפואמה הנודעת של אריוסטו "אורלנדו הזועם" שכללה ארבעים קטעי שירה. הוא הקדיש פואמה זו לקרדינל שלא ייחס לה כל חשיבות וטען כי אריוסטו מבזבז את זמנו לריק. ב-1518 הקרדינל נסע להונגריה וביקש מאריוסטו להתלוות אליו, אך הוא סירב ובכך הפסיד את הקצבה הזעומה שניתנה לו על ידי הקרדינל.

אלפונסו דוכס פרארה, שהיה אחיו של הקרדינל, לקח את אריוסטו תחת חסותו, ומינה אותו למושל קארפאניאנה שבמרומי הרי האפנינים (כיום בנפת לוקה שבמחוז טוסקנה באיטליה) שהייתה שורצת שודדים. הוא הצליח לזכות באמונם של כל אנשי העיר, ומשום שנודע כמחברה של הפואמה "אורלנדו הזועם" זכה להערצה אפילו מצדם של השודדים. אחרי שלוש שנים בתפקידו זה שב לביתו בפרארה.

לודוביקו אריוסטו מת בפרארה ב-1533.

שנה לפני מותו הופיעה המהדורה האחרונה של הפואמה "אורלנדו הזועם" שכללה ארבעים ושישה קטעי שירה. בשל יצירת מופת זו שלו, אריוסטו נחשב בעיני הדורות הבאים כאחד מגדולי המשוררים של הרנסאנס האיטלקי. בפואמה זו הוא מתאר את הרפתקאותיו של רולאן, שהיה אחד האבירים של קרל הגדול במלחמותיו נגד המוסלמים שפלשו לממלכת הפרנקים במאה השמינית לספירה. זו שירה אפית קומית ארוכה בת 38,736 חרוזים שאריוסטו הקדיש לכתיבתה יותר משלושים שנה. ביצירה זו ישנן הפסקות שבהן המחבר מדבר ישירות אל קהל הקוראים. לדוגמה:

"אורלנדו בילה את שאר ימי החורף במעשים ראויים לשבח. אך הם היו נסתרים במידה כה רבה עד כי אם לא אומר עליהם דבר איש לא יוכל להאשימני. אורלנדו היה תמיד מוכן לעשות את הטוב, יותר מאשר להודיע עליו ברבים. אלמלא היה שם עד למעשיו, מעולם לא היה מסופר בעלילות גבורתו."

==לקריאה נוספת==
* הקומדיה הלמדנית: שלוש קומדיות מהרנסאנס האיטלקי הוצאת מאגנס 2016. כולל קומדיה מאת אריוסטו.

==קישורים חיצוניים==

* 
* 
* 

קטגוריה:משוררים איטלקים
קטגוריה:הומניסטים איטלקים מתקופת הרנסאנס
קטגוריה:פרארה: אישים
קטגוריה:ילידי 1474
קטגוריה:נפטרים ב-1533
אבנון

אבנון (שם מדעי: Synanceia) הוא דג טורף ארס<nowiki/>י, סוג ממשפחת האבנוניים. האבנון נפוץ באוקיינוס השקט ובאוקיינוס ההודי, אך חדר גם לים התיכון. ניתן למוצאו גם בים האדום על-גבי סלעים בעומק של עד 20 מטרים ומתחת לקרקע חולית<ref name=":0"></ref>.

==מינים==
בסוג אבנון 5 מינים:
* אבנון ננס (Synanceia alula)
* אבנון הורידה (Synanceia horrida)
* אבנון הים האדום (Synanceia nana)
* Synanceia platyrhyncha
* אבנון מגושם (Synanceia verrucosa)
* Synanceia quinque

== מאפיינים ==
האבנון הוא דג טורף, אך למרות זאת הוא לא נמצא בתנועה רוב ימי-חייו, ולכן הוא מסוגל לשרוד תקופות ארוכות ללא מזון. עקב כך, מתפתחים עליו אצות ובעלי-חיים קטנים המעניקים לו מראה של אלמוג או של אבן, ומכאן שמו. 

אורכו נע בין 40-30 ס"מ.

=== הסוואה ===
האבנון משיל את עורו בין ארבע לחמש פעמים בשנה, ומגדל עליו מושבה חדשה. מראהו ושהותו על גבי סלעים בעומק של עד 20 מטר ומתחת לקרקע חולית לצורכי הסוואה, עוזרים לו ללכוד את טרפו. כאשר דג מתקרב אליו, הוא פוער את פיו הגדול ושואב אותו אל קיבתו בדרך של יניקה (יצירת ריק בחלל הפה).

== הארס==
האבנון נחשב לארסי ביותר בין הדגים, והופך למסוכן ביותר הודות להסוואה שהוא יוצר. בגופו קיים סנפיר בעל קוצים רבים הנפתח בעת שבעל-חיים גדול מתקרב אליו. הארס משמש את האבנון כמנגנון הגנה והוא הורג את טרפו בהתקפות מהירות במקום. ארס המוזרק מתוכו לאדם הדורך עליו בטעות, יכול לגרום לכאבים עזים, שיתוק זמני ואפילו אי ספיקת לב עד מוות<ref name=":0" />.

האבנון המגושם, המשויך לסוג זה, נחשב לדג הארסי בעולם, ולאחד מבעלי החיים הימיים המסוכנים בעולם.

== רבייה ==
נקבת האבנון מטילה אחת לשנה כ-200,000 ביצים מהן מתפתחים דגיגים שוחים. לאחר תקופה מסוימת הם עוברים לחיות על הקרקעית כמו הוריהם.

== תפוצה ==
המין המצוי בים האדום הוא האבנון המגושם, שארכו מגיע עד ל-30 סנטימטרים.

==קישורים חיצוניים==

* 

==הערות שוליים==

קטגוריה:בעלי חיים שתוארו ב-1801
קטגוריה:אבנוניים
קטגוריה:טקסונים שתוארו בידי יוהאן גוטלוב שניידר
קטגוריה:טקסונים שתוארו בידי מרקוס אליעזר בלוך
על-ענק אדום

חתך פנימי של על-ענק אדום המראה את היסודות הנוצרים בו
על-ענק אדום הוא כוכב על-ענק הנמצא בחלקה העליון של דיאגרמת הרצשפרונג-ראסל. דרגת הבהירות של על-ענק אדום היא I והסיווג הספקטרלי שלו הוא K-M. כוכבים אלו הם הגדולים ביותר שנתגלו ביקום מבחינת נפח. הכוכב ביטלג'וז, מקבוצת הכוכבים אוריון, הוא דוגמה לעל-ענק אדום.

==תכונות==
כוכבים שמסתם גדולה מעשר מסות שמש (לערך) לאחר שסיימו להתיך את המימן שלהם, יהפכו לעל-ענקים אדומים במהלך תקופת התכת ההליום שלהם. לכוכבים אלו טמפרטורת שטח פנים נמוכה יחסית, בין 3,500-4,000 קלווין, ורדיוסים גדולים מאוד, בדרך כלל בטווח של 200–800 רדיוס השמש שלנו. גודלם של על-הענקים הגדולים ביותר הידועים כיום הוא פי 1,500 מרדיוס השמש שלנו (כשבע יחידות אסטרונומיות).

לכוכבים מסוג על-ענק אדום אין פוטוספירה מובחנת, ורוח השמש שלהם איטית ודחוסה. מסתם של על-ענקים אדומים מאפשרת להם להתיך יסודות כבדים יותר, עד היתוך של ברזל.

==התפתחות==

בליבת הכוכב, בה הלחץ והטמפרטורה הגבוהים ביותר, מתרחשת התכה של הליום לפחמן, חמצן, ניאון, צורן, גופרית ולבסוף ברזל. בה בעת מתרחש בשכבה המקיפה את הליבה היתוך של מימן להליום ולאחר מכן היתוך של הליום ליסודות הכבדים יותר ומתחיל היתוך של מימן בשכבה חיצונית יותר. התהליך ממשיך באופן דומה עד שלקראת סוף חייהם, מפתחים העל-ענקים מבנה שכבות דמוי בצל של יסודות, כאשר היסודות הכבדים ביותר נמצאים בליבה. בעת ובעונה אחת, בכל שכבה תתקיים פעילות גרעינית אחרת: החל מהיתוך צורן לברזל במרכז הכוכב, דרך ניאון, חמצן, פחמן והליום, ועד למימן המותך בשכבה החיצונית של המעטפת. הברזל אינו ניתן להיתוך גרעיני בשום צורה, שכן התהליך צורך יותר אנרגיה משהוא פולט, וכאשר מפסיקים תהליכי ההיתוך בליבת הכוכב, אז אין עוד דבר אשר יכול לעצור את קריסת הכוכב אל תוך עצמו. הכוכב קורס ויוצר גל הדף אשר מעיף את השכבות החיצוניות של הכוכב בהתפוצצות סופרנובה, ואילו הליבה קורסת אל תוך עצמה עד ליצירת כוכב נייטרונים (אם מסת ליבת הכוכב אינה עולה על 3 מסות שמש) או חור שחור.

משך החיים של כוכב על-ענק אדום הוא קצר יחסית, ואורכו רק מספר מאות-אלפי שנים עד כמיליון שנים. ניצולת האנרגיה בתהליך תרמו-גרעיני הולכת ויורדת עם המסה של האטומים המעורבים, וכך הולך ויורד מספר שנות החיים שיכולים תהליכי היתוך כבדים להקנות לכוכב. לדוגמה, כוכב בעל 25 מסות שמש יימצא קרוב ל-10 מיליוני שנים בהיתוך מימן להליום (ככוכב הסדרה הראשית) ואז יהפוך לעל-ענק אדום, בו ימצא מיליון שנים בהיתוך הליום לפחמן, אלף שנים בהיתוך פחמן לחמצן ולניאון, 12 שנים בהיתוך ניאון וחמצן למגנזיום, 4 שנים בהיתוך חמצן לצורן וגופרית, ואז רק שבוע בהיתוך צורן לברזל.

לפעמים התגובות הגרעיניות בעל-ענקים אדומים מאטות מסיבה כלשהי וכתוצאה מכך הם מתכווצים ומתחממים תוך שמירה על עוצמת ההארה הכוללת. במקרה כזה הסיווג הספקטרלי שלהם משתנה עם השינוי בטמפרטורת פני השטח שלהם, והם הופכים לעל-ענקים צהובים, על-ענקים לבנים ולבסוף לעל-ענקים כחולים. אם התהליכים הגרעיניים מאיצים שוב, הם חוזרים ומתנפחים תוך התקררות וחוזרים להיות על-ענקים אדומים דרך אותם שלבי ביניים.

==על-ענקים אדומים בולטים==
*סטיבנסון 2-18 הוא על-ענק אדום, הכוכב הגדול ביותר המוכר למדע.
*UY במגן הוא על-ענק אדום מסוג ספקטרלי M4 Ia. כמו כן הוא הכוכב השני הגדול ביותר הידוע למדע.
*אנטארס הוא על-ענק אדום מסוג ספקטרלי M1.5 Iab
*ביטלג'וז הוא על-ענק אדום מסוג ספקטרלי M1-2 Ia-Iab
*אניף הוא על-ענק כתום מסוג ספקטרלי K2 Ib
*סוהייל הוא על-ענק כתום מסוג ספקטרלי K4 Ib

===בתמונות מספר 5-6 מצויים כמה על-ענקים===

==קישורים חיצוניים==

*
ניו אינגלנד רבולושן

סמל ניו אינגלנד רבולושן בשנים 1996–2014
סמל ניו אינגלנד רבולושן בשנים 2014–2021
ניו אינגלנד רבולושן (באנגלית: New England Revolution) היא קבוצת כדורגל מליגת ה-MLS האמריקנית. אצטדיונה הביתי של הקבוצה הוא אצטדיון ג'ילט, הממוקם בפוקסבורו מסצ'וסטס, ומשמש גם את קבוצת הפוטבול ניו אינגלנד פטריוטס. אף על פי שהקבוצה היא מפוקסבורו, היא מייצגת את כל ניו אינגלנד. הבעלים של הקבוצה הוא איש העסקים היהודי רוברט קראפט, שהוא גם הבעלים של הפטריוטס. השם רבולושן (מהפכה באנגלית), נובע מחלקה של ניו אינגלנד במהפכה האמריקנית.

==היסטוריה==

עד לניצחון 2–3 על דאלאס בגמר הגביע האמריקני בשנת 2007, ניו אינגלנד מעולם לא זכתה בשום תואר בליגה במשך 12 שנות קיומה. 5 פעמים בעבר הם הגיעו לגמר והפסידו (4 פעמים הפסידו את האליפות ופעם אחת את הגביע).

הופעתם בגמר גביע ה-MLS בשנת 2002, העניקה להם כרטיס לגביע CONCACAF לאלופות בשנת 2003, אך הם הודחו כבר לאחר 2 משחקים, לאחר שהפסידו 5:3 בסיכום לקבוצה הקוסטה ריקנית אלחואלנסה. הם נפגשו עם הקבוצה הקוסטה ריקנית שנית בשנת 2006 באותה מסגרת משחקים, כאשר הם שוב מודחים לאחר תיקו 0-0 בבית והפסד 0–1 בקוסטה ריקה.

לניו אינגלנד הייתה הזדמנות לזכות באליפות ה-MLS בשנת 2006 במשחק נגד יוסטון דינמו, אך הם סבלו מאותו חוסר מזל כמו ב-2002 וב-2005. ניו אינגלנד עלתה ליותרון בחלק השני של ההארכה, כשנותרו רק 10 דקות לשחק, אך היא ספגה שעה דקות ספורות לסיום מה ששלח את הקבוצות לקרב מן הנקודה הלבנה, בו הפסידה ניו אינגלנד לבסוף, 4-3. שנה לאחר מכן נפגשו הקבוצות שוב באותו מעמד, אך הפעם יוסטון ניצחה 1–2 ללא צורך בהארכה. הפסד זה היה הפסדה הרביעי של ניו אינגלנד ב-6 שנים בגמר ה-MLS.

היריבה הגדולה הוותיקה ביותר של ניו אינגלנד, היא ניו יורק אך מתפתחת יריבות גם בינה ובין שותפותיה למזרח, שיקגו פייר ו-די.סי. יונייטד, כמו גם עם יוסטון דינמו. אוהדי הקבוצה מכונים "רוכבי חצות" ו-"צבא המהפכה". הכינוי "רוכבי חצות" הוא לזכר הרוכבים המפורסמים פול רביר וויליאם דווס, שהכריזו את הגעתם לחוף של החיילים הבריטים בבוסטון, ולאחר מכן החלה מלחמת העצמאות האמריקנית. האוהדים ה"שרופים" של הקבוצה יושבים בדרך כלל ביציע הצפוני של האצטדיון, יציע שקיבל את הכינוי "המבצר".

==טלוויזיה ורדיו==

בשנת 2007 משחקי הקבוצה שודרו באזור ניו אינגלנד בערוצים WSBK-TV, ומספר משחקים בערוץ CSN New England. כל זאת, בנוסף לשירודים בערוצים הארציים דוגמת ESPN, ESPN2, ABC וערוץ הכדורגל של FOX. החל מ-2008 כל משחקיה של הקבוצה ישודרו בערוץ המקומי ערוץ 38. כל המשחקים גם משודרים ברדיו, בתחנת WEEI (בגלי FM ו-AM), אך שידורים אלה נלקחים מהשידור בטלוויזיה.

==תארים==
===לאומיים===
גביע ה-MLS
*סגנות (4): 2002,2005,2006,2007

גביע ארצות הברית הפתוח
*זכיות (1): 2007
*סגנות (1): 2001

[[אצטדיון ג'ילט, מגרשה הביתי של ניו אינגלנד]]

===בינלאומיים===
הסופרליג הצפון אמריקאי
*זכייה (1): 2008

גביע CONCACAF לאלופות לשנת 2003:
*סיבוב ראשון נגד אלחואלנסה 4:0, 3:1 (הפסד 5:3 בסיכום)

גביע CONCACAF לאלופות לשנת 2006:
*סיבוב ראשון נגד אלחואלנסה 0:0, 0:1 (הפסד 1:0 בסיכום)

==קישורים חיצוניים==

* 

* [http://www.revolutionsoccer.net/ אתר הקבוצה]

קטגוריה:קבוצות כדורגל אמריקאיות
קטגוריה:קבוצות MLS
קטגוריה:בוסטון: מועדוני ספורט
קטגוריה:קבוצות כדורגל שהוקמו ב-1995
יצחק קדמן

יצחק קדמן (נולד בשנת 1948) שימש כמנכ"ל המועצה הלאומית לשלום הילד בין השנים 1986–2016.

==ביוגרפיה==
יצחק קדמן נולד בישראל לאברהם ושושנה קופמן. בעל תואר דוקטור למדיניות חברתית מטעם אוניברסיטת ברנדייס, בעל תואר ראשון בעבודה סוציאלית ותואר שני בתקשורת המונים. בעבר היה מרצה באוניברסיטה העברית ובאוניברסיטת בן-גוריון, במסגרת החוג לעבודה סוציאלית. כמו כן, היה קדמן מנהלו של איגוד העובדים הסוציאליים בישראל ויועץ לוועדת הכנסת המיוחדת להתעללות בילדים.

בשנת 1986 התמנה קדמן למנכ"ל המועצה לשלום הילד, למען קידום זכויות הילד בישראל. הוא החזיק בתפקיד עד מרץ 2016, אז הודיע על פרישה.

קדמן תומך במעורבות ממשלתית בכלכלה ויצא כנגד המדיניות של כלכלה חופשית מבית מדרשו של מילטון פרידמן. כאשר בשנת 1986 שר החוץ של ארצות הברית, ג'ורג' שולץ, העניק לראש הממשלה יצחק שמיר עותק של הספר "החופש לבחור" יצא קדמן עם עמיתים בקריאה לראש הממשלה להשיב את המתנה.

נשוי לכדורסלנית העבר ענת דרייגור ואב לשתי בנות.

==פרסים==
* אות זכויות האדם ע"ש אמיל גרינצוויג, 1990
* אות יקיר מדינת רווחה של איגוד העובדים הסוציאליים, 1995
* פרס זוסמן-ג'וינט על מצוינות בתחום השירותים החברתיים בישראל, 2003
* פרס אדלר לרווחת הילד של מרכז אדלר לרווחת הילד ושלומו, אוניברסיטת תל אביב, 2004
* השאת משואה בטקס הדלקת המשואות בהר הרצל ביום העצמאות ה-60 של מדינת ישראל, 2008

==קישורים חיצוניים==

* 
* 
* 

==הערות שוליים==

קטגוריה:זכויות הילד
קטגוריה:פעילים חברתיים ישראלים
קטגוריה:זוכי אות אמיל גרינצוויג
קטגוריה:זוכי פרס זוסמן-ג'וינט
קטגוריה:משיאי משואה ביום העצמאות: 2008
קטגוריה:בעלי תואר דוקטור מאוניברסיטת ברנדייס
קטגוריה:ישראלים שנולדו ב-1948
טרי ביסון

טרי בלנטין ביסון (באנגלית: Terry Ballantine Bisson; ) היה סופר מדע בדיוני ופנטזיה אמריקאי הידוע בעיקר בזכות סגנון הסיפורים הקצרים שלו.

מאפיין בולט של רבות מיצירותיו של ביסון הוא העובדה שהן מורכבות אך ורק מדיאלוג, ללא שום טקסט מגשר (למשל - "הוא אמר"). דוגמה טובה הוא סיפורו "הם עשויים בשר" מ-1991 (פורסם בעברית ב-2001 וב-2007). הסיפור מורכב רק משיחה בין שתי ישויות חייזריות הדנות באפשרות לאפשר לבני האדם ליצור קשר עם התרבות הגלקטית. החייזרים, שגופיהם לא מתוארים כלל, מחליטים בסופו של דבר שבני האדם, שהם יצורים אורגניים לחלוטין, הם פשוט מגעילים מדי מכדי לקבלם לחברה מתורבתת. זמן קצר לאחר פרסומו המקורי, פורסם הסיפור גם במגזין הארפר, כבוד נדיר לסיפור מדע בדיוני בארצות הברית.

נפטר ב-10 בינואר 2024.

==מסיפוריו שפורסמו בעברית==
* הם עשויים בשר – סיפור קצרצר שכולו דיאלוג על הגעת ספינת חייזרים ליצור קשר עם המין האנושי. החייזרים נגעלים כל כך לגלות שבני האדם עשויים בשר ("איכס, בשר מדבר"), שלבסוף הם פונים לאחור בשאט נפש ומוותרים על יצירת מגע.
* מקים – הסיפור עוסק בפרויקט לשיבוט גנטי של רוצחים סדרתיים, על מנת לתת 'רוצח' אחד לכל משפחה של קורבנותיו על מנת שאלו יוכלו לנקום בו.
* סדרת בילי – סדרת סיפורים לילדים, על ילדותו הלא כל כך תמימה של בילי ומלחמתו במבוגרים.
** בילי והנמלים
** בילי והפיה
** בילי והחד-קרן
** בילי והחייזרים

==קישורים חיצוניים==

* 

==הערות שוליים==

קטגוריה:סופרים ויוצרים זוכי פרס הוגו
קטגוריה:מחברי סיפורים קצרים אמריקאים
קטגוריה:סופרי מדע בדיוני אמריקאים
קטגוריה:סופרים ויוצרים זוכי פרס נבולה
קטגוריה:בוגרי מכללת גרינל
קטגוריה:בוגרי אוניברסיטת לואיוויל
קטגוריה:אמריקאים שנולדו ב-1942
קטגוריה:אמריקאים שנפטרו ב-2024
כתר המלכה אדלייד

ליטוגרפיה של כתר המלכה אדלייד
כתר המלכה אדלייד (באנגלית: Crown of Queen Adelaide) היה כתר הרעיה של אדליידה, נסיכת סקסוניה-מיינינגן, אשתו והמלכה הרעיה של המלך ויליאם הרביעי. בכתר זה נעשה שימוש בעת הכתרת ויליאם כמלך הממלכה המאוחדת ואדלייד כמלכה הרעיה בשנת 1831.

==היסטוריה==
נהוג באנגליה ובהמשך גם בממלכת בריטניה הגדולה והממלכה המאוחדת להכתיר את המלכה הרעיה במהלך טקס ההכתרה. מאז שלהי המאה ה-17 היה נהוג להכתיר את המלכה הרעיה בכתר מרי ממודנה שנוצר עבור רעייתו של המלך ג'יימס השני - וזאת על אף ביקורת על מצבו הרעוע של הכתר וצורתו התיאטרלית. בשנת 1831 הוחלט שכתר מרי ממודנה אינו מתאים, הוצאו ממנו היהלומים והאבנים היקרות שהיו בו, ומאז מוכתרת כל מלכה רעיה בכתר מיוחד המיוצר עבורה. הראשון שבכתרים אלה היה כתר המלכה אדלייד. לאחריו יוצרו כתרים עבור אלכסנדרה מדנמרק (1902), מרי מטק (1911) ואליזבת בווס-ליון (1937).

==תיאור הכתר==

על פי המסורת הבריטית, לכתר ארבעה חצאי קשתות היוצאים מבסיס הכתר ונפגשים במרכזו. במקום המפגש נמצא מונד שעליו צלב. המלכה אדלייד התנגדה לנוהג שהיה מקובל עד אותה עת - של שכירת היהלומים עבור טקס ההכתרה, והוצאתם מהכתר לאחר הטקס, ולכן הותקנו בכתר יהלומים שהיו רכושה הפרטי של אדלייד.

בסיום טקס ההכתרה הוצאו היהלומים והוחזרו למלכה, ובתכשיטי הכתר הבריטי נשמר רק בסיס הכתר בלא היהלומים ואבני החן.

קטגוריה:תכשיטי הכתר של הממלכה המאוחדת
אדלייד
לשנו

לשנו (בפולנית: Leszno; בעבר ליסה, בגרמנית: Lissa) היא עיר בפרובינציית פולין גדול שבמערב פולין, 65 ק"מ דרומית-מערבית לפוזנן ו-90 ק"מ מצפון לוורוצלאב. אוכלוסייתה, נכון ל-2012, מנתה 64,722 איש. מאז 2014 מכהן לוקאש בורוביאק, איש מפלגת המצע האזרחי, כראש עיר.

== גאוגרפיה ==
הכלכלה המקומית מבוססת על מפעלי מתכת, טקסטיל וממתקים השוכנים בה. כמו כן, היא מרכז מסחרי חשוב. שיעור האבטלה עמד ב-2011 על 9%. היא גם צומת מסילות ברזל חשוב, בעיקר בשל מיקומה בין שתי שכנותיה הגדולות. בלשנו פועלים מספר מוסדות להשכלה גבוהה, ויש לה תחנת טלוויזיה, שתי תחנות רדיו ושישה עיתונים מקומיים. רוב התושבים הם פולנים קתולים.

== היסטוריה ==
יישוב במקום נזכר ברשומות לראשונה ב-1393. ב-1516 התיישבו במקום פליטים הוסיטים ממוראביה שתרמו רבות לפיתוח העיר. הצבא הפולני שרף אותה ב-1656 כנקמה על שיתוף-פעולה עם הפולשים השוודים, והיא שוקמה באיטיות. ב-1707 נשרפה שוב על ידי הצבא הרוסי, וב-1790 נשרפה בשלישית מסיבות טבעיות. בעת חלוקת פולין סופחה לפרוסיה, והושבה לפולין העצמאית במסגרת חוזה ורסאי. ב-1939 סיפחה אותה גרמניה הנאצית וגירשה את הפולנים והיהודים לגנרלגוברנמן. לשנו שוחררה ב-1945 וניתנה שוב לפולין.

==הקהילה היהודית==
יהודים התיישבו בעיר (אותה כינו, בהשאלה משמה הגרמני, 'ליסא') ב-1534, סמוך לזמן ייסודה. בית כנסת גדול נבנה ב-1626. היהודים סבלו רדיפות קשות בימי גזירות ת"ח-ת"ט באמצע המאה ה-17, וב-1709 גורשו לזמן קצר לאחר שהואשמו בהפצת מגפה. במאה ה-18 הפכה הקהילה לאחת החשובות בפולין, עם 5,000 חברים וישיבה מרכזית. הרבנים דוד טבל בן נתן נטע מליסא ויעקב לורברבוים כיהנו כרבנים, והרב עקיבא איגר כיהן כדיין בעיר. האוכלוסייה היהודית הדלדלה מאוד במאה ה-19 למעט יותר מ-1,000. היא נותרה ברובה אורתודוקסית. יהודי העיר גורשו לממשל הכללי בימי השואה ורובם הגדול נספו בהמשך.

עם ילידי ליסא המפורסמים נמנים הרב ליאו בק וחיים סולומון.

== ערים תאומות ==

* 
* 
* 
* 
* 

== קישורים חיצוניים ==

* 
* 
* 
* [http://wikigenia.org.il/index.php?title=לשנו לשנו (ליסה)] בוויקיגניה
* 
* 

==הערות שוליים==

קטגוריה:פולין גדול: ערים
כתר ממלכתי

כתר מלכותי של מלכת ספרד

כתר ממלכתי הוא הכתר בו עושה המונרך שימוש דרך קבע (בניגוד לכתר הכתרה, המשמש רק בטקס ההכתרה). במדינות בהן אין טקס הכתרה רשמי, הכתר הממלכתי הוא הכתר היחיד של המונרך.

מונח זה מציין בעיקר את כתרי הממלכה המאוחדת (ובממלכות שקדמו לה היסטורית - אנגליה ובריטניה הגדולה) בה משמש כתר נפרד לטקס ההכתרה, וכתר נפרד לטקס פתיחת הפרלמנט הנערך מדי שנה. הכתר בו נעשה שימוש מדי שנה נקרא "הכתר הממלכתי" (באנגלית: State Crown).<br /> הכתר הממלכתי הראשון היה כיתרו של המלך צ'ארלס השני - כתר זה לא שרד עד ימינו. הכתר הממלכתי הקדום ביותר ששרד היה כתרו של ג'ורג' הראשון, המהווה כיום חלק מתכשיטי הכתר של הממלכה המאוחדת.

==מאפיינים==
בניגוד לכתר הכתרה בו נעשה שימוש לעיתים נדירות (אחת לכמה עשרות שנים), בכתר הממלכתי נעשה שימוש מספר פעמים בשנה. בשל כך נתון הכתר הממלכתי לשחיקה רבה יותר, וזקוק לתיקונים ולשיפוץ פעמים תכופות יותר. כמו כן, הכתר הממלכתי מעוטר פחות מכתר ההכתרה. הסיבה לכך היא בעבר נהגו לשבץ את כתר ההכתרה באבנים יקרות ויהלומים מושכרים, ואלה הושבו למשכירים בתום הטקס. הכתר הממלכתי לעומתו שובץ דרך קבע ביהלומים ואבנים יקרות השייכים לאוצר ממלכה, ולכן מספרם מועט יותר.

==קישורים חיצוניים==

קטגוריה:כתרים
חצי קשת

[[כתר האימפריה הממלכתי כולל ארבעה חצאי קשתות הנפגשים במרכז הכתר בזווית ישרה (במישור), ולא יורדים מטה לעבר מרכז הכתר.]]
חצי קשת (באנגלית: half-arch) היא רצועת מתכת (בדרך כלל עשויה זהב, כסף או פלטינה) המעוטרת לרוב באבנים יקרות ויהלומים המחוברת לבסיס הכתר. לרוב חצאי הקשת מתחברים במרכזו של הכתר אל המונד - גלובוס מוזהב או עשוי אבן יקרה שנמצא בחלקו העליון של הכתר (מעליו נמצא לרוב צלב).

==מספר חצאי הקשתות==
===כתרי הממלכה המאוחדת===
על פי המקובל בממלכה המאוחדת נהוג שכתרי ההכתרה והכתרים הממלכתיים יהיו בעלי ארבעה חצאי קשתות - מאחר שכתרים אלה מנסים להידמות לכתר ההכתרה הרשמי של הממלכה המאוחדת - כתר אדוארד הקדוש. בין הכתרים בעלי ארבע הקשתות ניתן למנות את כתר המלכה אליזבת משנת 1938, הכתר הממלכתי של ג'ורג' הראשון, כתר ההכתרה של ג'ורג' הרביעי וכתר האימפריה הממלכתי של המלכה ויקטוריה משנת 1838 ושל המלך ג'ורג' השישי משנת 1937. כמו כן בממלכה המאוחדת נהוג שגם כתרי הרעיה יהיו בעלי ארבע קשתות (כגון כתר מרי ממודנה וכתר המלכה אדלייד).

כתר האימפריאלי של הודו שנעשה עבור המלך ג'ורג' החמישי בשנת 1911 עבור הדורבר דלהי יוצא דופן ובו שמונה חצאי קשתות - מספר כפול מהמקובל.

כתרי נסיך ויילס הם לרוב בעלי קשת אחת שלמה (ולא שני חצאי קשתות כפי שסוברים בטעות) - בכתרים אלה המונד מחובר בראש הקשת, ולא מתחבר לחצאי הקשתות השונים, וזאת על פי הוראה שנתן המלך צ'ארלס השני בשנת 1677.

===מסורת אירופאית===
כתר רודולף השני - כתר האימפריה האוסטרית. הכתר כולל שני חצאי קשתות ושני חצאי כיפות.
הכתרים האירופאים (הצרפתים, הגרמנים והדניים) היו לרוב בעלי שמונה חצאי קשתות. הכתר ההכתרה הצארי הרוסי וכן כתר האימפריה האוסטרית כלל שני חצאי קשתות בלבד, כאשר שני חצאי כיפה מלאות עלו מהכתר במקום שני חצאי הקשתות הנוספים.

==צורת חצי הקשת==
ישנן שתי מסורות הנוגעות לצורת חצי הקשת - לפי מסורת אחת, חצי הקשת עולה מבסיס הכתר ואז יורד שוב למרכז הכתר (בו נפגשים חצאי הקשת) - כתר מסוג זה הוא כתר אדוארד הקדוש (כתר ההכתרה של הממלכה המאוחדת). לפי מסורת אחרת, חצאי הקשת שומרים על מישור במרכז הכתר במקום פגישתם, או עולים כלפי מעלה בלבד.

==חצאי קשתות מתפרקות==
בחלק מהכתרים ניתן להוריד את חצאי הקשת והמונד וכך נותר רק בסיס הכתר שניתן לחובשו. כתרי המלכה הרעיה בממלכה המאוחדת הם כתרים מסוג זה - ואלכסנדרה מדנמרק, מרי מטק ואליזבת בווס ליון נהגו לחבוש לראשיהן את בסיס הכתר לאחר פירוק הקשתות והמונד. הדבר נעשה לאחר מותו של המונרך, כשהמלכה הרעיה הפסיקה להיות מלכה לצידו של מונרך מכהן והפכה למלכה אם.

קטגוריה:כתרים
חדף מצוי

חדף מצוי (שם מדעי: Crocidura russula) הוא מין במשפחת החדפיים, השייך לקבוצת אוכלי חרקים.

== מאפיינים ==
אורך גופו של החדף המצוי הוא כ-6.5 ס"מ, אורך זנבו כ-5.5 ס"מ ומשקלו 11–14 גרם. עייני החדף קטנות, יש לו אף ארוך ומחודד ושיניו מעטות מאוד. בטבע החדף חי שנה אחת ובשבי עד שלוש שנים. החדף נפוץ בצפון אפריקה ובמערב אירופה. החדף ניזון בעיקר מתולעים ומחרקים. בעונת הרבייה מתחיל הזכר בחיזור אחר הנקבה והריונה נמשך 28 ימים. בכל המלטה הנקבה ממליטה בין שלושה לשבעה גורים. בשנה אחת לכל נקבה יש עד 12 המלטות. הגורים עוזבים את אמם כשהם בני שתיים וחצי שבועות ובגיל שבעה שבועות מגיעים לבגרות מינית.

==גלריה==
<gallery widths="250" heights="230">
Huisspitsmuis (Crocidura russula).jpg
Crocidura russula.jpg
Crocidura HC2.JPG
</gallery>

== קישורים חיצוניים ==

== הערות שוליים ==

קטגוריה:טקסונים שתוארו בידי יוהאן הרמן
קטגוריה:חדפיים
קטגוריה:ספרד: יונקים
קטגוריה:מרוקו: יונקים
קטגוריה:בעלי חיים שתוארו ב-1780
ג'סו

ג'סו אקרילי
ג'סו הוא צבע בסיס המשמש לאמנות, המבוסס על סידן פחמתי. קיימות מספר נוסחאות לייצור ג'סו: הוותיקה יותר נמצאת בשימוש מספר מאות שנים ומורכבת מסידן פחמתי ודבק חיות, העשוי מעורות ארנבות; הנפוצה ביותר החל מהמאה ה-20 היא ג'סו אקרילי, בו הוחלף דבק הארנבות בשרף אקרילי כלשהו (על פי רוב לטקס) עם תוספת צבען (לרוב לבן טיטניום). שתי הנוסחאות יוצרות צבע, שבמשיחה על משטח מתייבש במהירות לגוון לבן חזק. עם זאת, קיימות גרסאות של ג'סו בכל גוון נדרש, על ידי החלפת הצבען המוסף.

==מקור השם==
ג'סו הוא תעתיק מהמילה האנגלית Gesso, שהושאלה מאיטלקית, בה משמעותה "גיר לוח". משמעות זו דומה למילה היוונית Gypsum, שבאה לתאר חומר דומה מאוד, המורכב מדבק חיות וגבס במקום סידן פחמתי. כיום באיטלקית המונח משמש גם לתיאור המחצב גבס.

האקדמיה ללשון העברית טרם העניקה שם עברי לג'סו, ולפיכך משתמשים בתעתיק המילולי בעברית.

==שימוש==
ג'סו משמש על מנת להכין משטחי ציור לצביעה. מרקמו גרעיני מספיק על מנת לתפוס את הצבע מהמברשת, אך חלק דיו על מנת שמרקם הציור לא ייפגם. הגמישות של הג'סו מסייעת לציור שעליו להתמודד עם שינויי לחות וטמפרטורה. על פי רוב, ציורי שמן וטמפרה בוצעו על משטח מכוסה ג'סו באופן מסורתי. 

נהוג להכין לוח כמשטח ציור במספר שכבות ג'סו, בתהליך ארוך והדרגתי, טרם הציור עליו. הכנת קנבס לציור דורשת משיחת ג'סו, אך תהליך ההכנה מהיר יותר.

==שימור==
אחת המחלוקות שהתעוררו עם הגעת הג'סו האקרילי הוא החשש כי החומציות של צבעי השמן תאכל את שכבת הבסיס במרוצת השנים. חשש זה מעולם לא בוסס במחקר מדעי. אף על פי כן, משתמשים מספר ציירי שמן בג'סו המורכב מדבק ארנבות מחשש שימור העבודות למאות הבאות. 

==ראו גם==
* מרגרט מקדונלד מקינטוש
==קישורים חיצוניים==
* 

קטגוריה:אמנות: חומרי גלם
סלסו גולמאיו

סלסו גולמאיו (בספרדית: Celso Golmayo y Zúpide; 24 באפריל 1820, לוגרוניו שבספרד – 1 באפריל 1898, הוואנה שבקובה) היה שחמטאי ספרדי-קובני. בשיאו היה במקום ה-12 בעולם, עם מד כושר של 2612.

גולמאיו נחשב לאלוף קובה החל משנת 1862 עת ניצח את פליקס סיקרה בדו-קרב. הוא השתתף בתחרות שהתקיימה בפריז בשנת 1867 וחלק מקום 7–8 (ניצח: איגנץ קוליש). ראו את התחבולה היפה בה נוצח על ידי סם לויד.

בשנת 1864 גולמאיו ניצח את פול מורפי בדו-קרב 2–3 אם כי מורפי נתן לו יתרון של פרש, הפסיד לגוסטב נוימן 3-0 בפריז בשנת 1867, הפסיד פעמיים לוילהלם שטייניץ 2-9 בשנת 1883 ו-0–5 בשנת 1888, ניצח פעמיים את אנדראס ולקז 0–7 בשנת 1887 ו-4–7 בשנת 1890, הפסיד שלוש פעמים לג'ורג' הנרי מקנזי 6-3 ו-5.5-0.5 בשנת 1887 ו-4.5-7.5 בשנת 1888, הפסיד לג'וזף הנרי בלקברן 4-6 בשנת 1891 והפסיד לעמנואל לסקר 2.5-0.5. כל הדו-קרבות התקיימו בהוואנה.

גולמאיו היה אביהם של סלסו גולמאיו טוריאנטה ומנואל גולמאיו טוריאנטה.

==קישורים חיצוניים==

* [http://www.edochess.ca/players/p235.html אומדן מד כושר של סלסו גולמאיו]
* [http://chessmetrics.com/cm/CM2/PlayerProfile.asp?Params=199510SSSSS3S045245000000141000000000010610100 אומדן מד כושר של סלסו גולמאיו]

== הערות שוליים ==

קטגוריה:שחמטאים קובנים
קטגוריה:שחמטאים ספרדים
קטגוריה:ילידי 1820
קטגוריה:נפטרים ב-1898
תעודת ייחוס ארי

כריכת תעודת ייחוס ארי (Ahnenpaß), עליה מוטבע סמל [[עיט הרייך וצלב קרס]]
הדורות הקודמים, כולל תאריך לידה ותאריך פטירה, מקום מגורים ומקצוע. לצד כל רישום ניתן לראות את חתימתו של פקיד הרישום המקומי אשר אישר את התיעוד, ולידה מתנוסס חותם עם סמל עיט הרייך]]
תעודת ייחוס ארי (בגרמנית: Ahnenpass, מילולית: "דרכון אבות") הייתה מסמך דמוי־דרכון אשר תיעד את אילן היוחסין הארי של האזרחים בגרמניה הנאצית והייתה חלק מתעודת ארי.

עבור אנשים לא ארים, שהיו מישלינג ובהמשך זכו למעמד של כבוד מסוים, חולקו תעודות דם גרמני.

== היסטוריה ==

=== רקע ===
חקר היוחסין לא היה בגדר חובה כשם שהייתה זו משימה ראשונה במעלה להתחקות אחר העותקים המקוריים של תעודות הלידה ותעודות הפטירה. רבים שנהו אחר האידאולוגיה הנאצית החלו לחקור את אילן היוחסין שלהם עוד בטרם נדרש הדבר על-פי חוק (זמן קצר לאחר עליית הנאצים לשלטון).

=== חוק לשיקום שירות המדינה המקצועי ===
החוק, שנחקק ב-7 באפריל 1933 בעקבות עליית הנאצים לשלטון, נקרא חוק לשיקום שירות המדינה המקצועי. על פי חוק זה נדרשה כל הפקידות הציבורית להיות ממוצא ארי.<ref></ref> החוק קבע לראשונה את המושג "לא ארי". העדר הגדרה ברורה למושג חייב הוספת תקנה בעניין זה. התקנה הראשונה לביצוע החוק פורסמה ארבעה ימים לאחר פרסומו, ב-11 באפריל 1933 ובסעיף 2 שלה, שכונה לאחר מכן "סעיף האריות" (Arierparagraph ) נכתב:

בהמשך, נחקקה סדרה של חוקים אשר הרחיבו את רשימת המקצועות האסורים ליהודים: עריכת דין, הוראה, רפואה – ולבסוף נדרשה תעודת הייחוס הארי אפילו לשם קבלה לבית ספר תיכון. על פי רוב, התחקו אחר אילן היוחסין ארבעה דורות אחורה.

בניגוד לסברה הפופולרית, התעודה לא תועדה ברשומה ציבורית כלשהי; נושא המסמך הציג אותו במקרים שבהם נדרש להציגו, ולאחר מכן קיבל אותו בחזרה. באופן רשמי התייחס המונח "ארי" בהקשר זה לשבטים ההודו-גרמאניים, אולם המטרה המרכזית הייתה למעשה להדיר את היהודים ובני קבוצות אתניות אחרות, כגון סלאבים, שחורים ואחרים, מכל עמדה בכירה בחברה הגרמנית.

הדרישה למוצא ארי הופיעה בהבדלים מסוימים בחוקים השונים שנחקקו בתקופת השלטון הנאצי. לדוגמה: בחוקים מסוימים נדרשה עדות ל-100% מהשושלת עד שנת 1800, בעוד שלשם קבלה למשרות בכירות ב-אס אס נדרשה עדות לשושלת ארית "טהורה" החל מ-1750.

דרישות אלה הביאו לעלייה במחקר הגנאלוגי בגרמניה בימי הרייך השלישי.

==ראו גם==
* חוקי נירנברג
* תורת הגזע
* הגזע הארי
* טוהר הדם
* אאוגניקה
* גנאלוגיה
* תעודת ארי

==לקריאה נוספת==
<div style="direction: ltr;">
* Der Ahnenpaß des Ehepaares, Verlag für Standesamtswesen, Berlin 1939. 
* Erich Ehrenreich, The Nazi Ancestral Proof: Genealogy, Racial Science, and the Final Solution, Bloomington, in: Indiana University Press, 2007. . 
* Cornelia Essner, Die „Nürnberger Gesetze“ oder Die Verwaltung des Rassenwahns 1933–1945, Schöningh, Paderborn 2002, . 
* Volkmar Weiss: Vorgeschichte und Folgen des arischen Ahnenpasses: Zur Geschichte der Genealogie im 20. Jahrhundert. Neustadt an der Orla: Arnshaugk, 2013, 
. 
</div>

==קישורים חיצוניים==

==הערות שוליים==

קטגוריה:גרמניה הנאצית: חוק ומשפט
קטגוריה:גנאלוגיה
ייחוס ארי
קטגוריה:מסמכים היסטוריים
קטגוריה:הגזע הארי
טוטנהאם

מערב טוטנהאם ושיכוני ה"פארם"
טוטנהאם (באנגלית: Tottenham) היא שכונה ברובע הארינגיי בצפון לונדון, כ-13 ק"מ צפון-צפון-מזרחית לצ'רינג קרוס. ידועה במיוחד בשל מועדון הכדורגל המקומי, טוטנהאם הוטספר.

== היסטוריה ==
המקום היה מקום יישוב במשך אלפי שנים. בתקופה הרומית עברה במקום דרך ארנים שהובילה ליורק (Earninga Straete באנגלית עתיקה, כיום בתוואי Monument Way). לפי ספר יום הדין חיו במקום בשנת 1086 70 משפחות. בתקופת טיודור הפך המקום לאתר נופש לעשירי העיר והנרי השמיני, מלך אנגליה נהג להתגורר בטירת ברוס שבמקום כאשר יצא לצוד ביער הסמוך. בעקבות פתיחת קו הרכבת Great Eastern Railway ב-1870, ידע האזור, שהיה עד אז כפרי, פיתוח מואץ והפך לפרבר מגורים לבני המעמד הבינוני הנמוך ומעמד הפועלים. ב-1894 קיבל האזור מעמד של מחוז עירוני, שגבולו המזרחי הוא נהר לי וב-1934 קיבלה מעמד של רובע מוניציפלי (Municipal borough).

בתקופת הבליץ הגרמני במלחמת העולם השנייה ספגה השכונה הפצצות ב-24 באוגוסט 1940 ופגיעות טילי V-1 ו-V-2 ב-15 במרץ 1945. בתקופת המלחמה ביקרה במקום המלכה מרי (רעייתו של המלך ג'ורג') ובשל המחסור הוגש לה תבשיל עשוי שאריות לחם ושאריות בשר ומוצרי מזון אחרים, אותו כינתה המלכה "פודינג טוטנהאם", שם בו התפרסם מאכל המחסור ברחבי לונדון. ב-1 באפריל 1965 צורפה טוטנהאם לרובע הארינגיי.

== הרכב האוכלוסייה ==
השכונה מתאפיינת בקהילות מהגרים גדולות ומגוונות. ראשוני המהגרים שהשתקעו בשכונה, ואוכלוסיית המהגרים הגדולה ביותר בה היא ממוצא אפריקאי-קריבי וכן מהגרים ממערב אפריקה, המזרח התיכון ועוד. השכונה סובלת מאחוז האבטלה הגבוה ביותר בלונדון.

נכון ל-2001 מנתה אוכלוסיית השכונה 55,154, הגיל הממוצע היה 31 ואחוז בעלי תואר אקדמי 22% בלבד.

== מהומות ==
ב-6 באוקטובר 1985 פרצו בטוטנהאם מהומות לאחר מותה של סינתיה ג'ארט בשיכוני "החווה", אשה ממוצא אפריקאי-קריבי בעת חיפוש משטרתי. מאות תושבים התפרעו ותקפו תחנת משטרה ושוטרים, שפיזרו את ההמון תוך שימוש באמצעים לפיזור הפגנות. שוטר אחד נהרג, 24 איש נפגעו, 400 מפגינים נעצרו.

גם המהומות בממלכה המאוחדת באוגוסט 2011 פרצו בטוטנהאם, לאחר מותו של אזרח שחור בן 29, מארק דאגן, שנורה למוות מירי שוטרים בשירות הסקוטלנד יארד. מה שהחל כמחאה שקטה מול תחנת המשטרה בשכונה, התפשט במוצאי שבת, 6 באוגוסט, לפרעות בהן הוצתו במשך הלילה אוטובוס, שני בניינים, וניידות משטרה. כמו כן, התחוללו מעשי ביזה וונדליזם במספר חנויות ומרכזי קניות. הפרעות התפשטו ב-7 באוגוסט לאזורים אחרים של העיר, ולפחות 35 שוטרים נפצעו. ב-8 באוגוסט, המהומות הנרחבות התפשטו גם לחלקים אחרים בבריטניה, ונרשמו הפרות סדר חמורות ואלימות גם בברמינגהאם, ליברפול, ובריסטול. במשך היום נסגרו גם רוב החנויות ומרכזי הבילויים והמסחר באזורים אחרים בעיר, מחשש להתפשטות המהומות. עד ל-9 באוגוסט נעצרו 525 איש ונגד עשרות הוגשו כתבי אישום.

== ילידי השכונה ==
* הזמרת אדל
* השחקן רון מודי

==קישורים חיצוניים ==

* [http://www.british-history.ac.uk/vch/middx/vol5/pp313-317 היסטוריה של טוטנהאם לפני 1850]
* [http://www.theguardian.com/uk/2011/aug/07/tottenham-history-rioting היסטוריית מהומות בטוטנהאם]

==הערות שוליים==

קטגוריה:לונדון: שכונות
דיומיד הקטן

דיומיד הקטן או בשפת המקומיים ינאליק (שמו הקודם: אי קרוזנשטרן) הוא אי קטן ומיושב באלסקה שבארצות הברית והוא אחד מאיי דיומיד שממוקמים במצר ברינג בין אלסקה לבין סיביר שברוסיה. שכנו דיומיד הגדול שבסיביר נמצא בצד השני של קו התאריך הבינלאומי. תושבי האי דיומיד הגדול הועברו משם על ידי המשטר הסובייטי כדי למנוע קשר עם תושבי חו"ל, וכיום יש בו רק מחנה צבאי. העיירה דיומיד, או בשפת המקומיים, ינאליק, נמצאת בחופו המערבי של האי.

==היסטוריה==
דיומיד הקטן מיושב למשך אלפי שנים, לפחות 3,000 לפי הערכות של ארכאולוגים שונים. בעבר נשלט העיר בידי האימפריה הרוסית עד לרכישת אלסקה, אז עבר לידי ארצות הברית. גבול ארצות הברית ורוסיה הימי נקבע להיות בין שני האיים, וכך גם קו התאריך הבינלאומי שעובר בין שתיהן.

== אטימולוגיה ==
איי דיומיד נקראים על שם הקדוש הנוצרי דיומיד מטרסוס, מכיוון שהיום בו התגלה על ידי המגלה הדני ויטוס ברינג, 27 באוגוסט 1728 על פי הלוח הגרגוריאני, הוא היום בו הכנסייה הרוסית האורתודוקסית מציינת את זכרו של קדוש זה.<ref>[http://www.russia.com/islands/diomede-islands/ Russia.com] </ref>

בשפת האינופיאק המקומית, נקרא האי "ינאליק" ופירוש שם זה הוא "זה ששם", או "האחד האחר".<ref></ref>

==גאוגרפיה==
תצלום לוויני של [[מצר ברינג]]
תצלום של העיר [[דיומיד שבאי]]
דיומיד הקטן הוא אי שממוקם כ-40 ק"מ (25 מייל) ממערב לחופי אלסקה ובאמצע מצר ברינג. הוא ממוקם כ-1 ק"מ (0.6 מייל) מקו התאריך הבינלאומי וכ-4 ק"מ (2.4 מייל) מדיומיד הגדול. לפי לשכת מפקד האוכלוסין של ארצות הברית לאי דיומיד הקטן יש שטח של כ-7.356 קמ"ר (2.84 מייל רבוע) וכל השטח הוא יבשה. רוב האי הוא הר שגובהו המרבי כ-500 מטרים, ויורד בתלילות כמעט לכל כיוון וגם לעבר מערב. בצד מזרח יש שיפולים נמוכים בגובה כמה עשרות מטרים, אך חלק זה אינו מיושב. העיר ינאליק ממוקמת במערב דיומיד הקטן.

== אקלים ==
האקלים באי הוא אקלים טונדרה, ET על פי שיטת קפן לסיווג אקלים. הטמפרטורה הממוצעת בחורף היא 13 מעלות צלזיוס מתחת לאפס עם כ-250 מילימטרים בממוצע של משקעים ו-76 סנטימטרים בממוצע של שלג. במהלך חודשי הקיץ בדרך כלל מזג האוויר ערפילי ומעונן. האי סובל מרוחות רבות וחזקות במהלך החורף. מיצר ברינג קפוא בין אמצע דצמבר לאמצע יוני.<ref>Local Economic Development Plan for Diomede, 2012-2017([http://www.kawerak.org/ledps/diomede.pdf] )</ref>

==קישורים חיצוניים==

* [https://web.archive.org/web/20141006134645/http://www.kawerak.org/communities/diomede.html אתר העיר של דיומיד]
* Oliver Pretl-Drummond, [https://www.ranker.com/list/what-life-is-like-in-diomede/oliver-pretl-drummond?utm_source=facebook&utm_medium=post&pgid=144361577286&utm_campaign=what-life-is-like-in-diomede&fbclid=IwAR012VflcPT4-xikt-fe_ye3YegOykxLqeL2CdqIMroWSUNkveUMwzymxTo Welcome To The Diomedes, The Two Tiny Islands Smack Dab In The Middle Of Russia And Alaska], Ranker

== הערות שוליים ==

קטגוריה:אלסקה: איים
קטגוריה:ים ברינג
רולנד אמריך

רולנד אמריך (בגרמנית: Roland Emmerich; נולד ב-10 בנובמבר 1955) הוא במאי קולנוע, תסריטאי ומפיק גרמני, הידוע במיוחד בזכות סרטי האסונות והמדע הבדיוני שביים. עם סרטיו המוכרים והמצליחים ביותר נמנים "סטארגייט" (1994), "היום השלישי" (1996) "היום שאחרי מחר" (2004) ו-"2012" (2009).

==ביוגרפיה==
אמריך נולד בשטוטגרט שבבאדן-וירטמברג שבגרמניה. ב-1984, כאשר היה סטודנט, כתב וביים את הסרט "Das Arche Noah Prinzip" ("עקרון תיבת נוח") שהוצג בפסטיבל הסרטים הבינלאומי בברלין.

אמריך ביים שלושה סרטים בגרמניה, אך אף שאלו דברו אנגלית, הם לא זכו להד מעבר לגרמניה ולמדינות הסמוכות לה. פריצת הדרך של אמריך בהוליווד התרחשה כאשר נשכר לביים את סרט פעולה העתידני "חייל אוניברסלי". אחרי הצלחתו של זה המשיך אמריך לביום הסרט "סטארגייט" ומשם ללהיט "היום השלישי", "הפטריוט" (שזכה לביקורות טובות), "היום שאחרי מחר" ול"2012". אמריך עסק גם בתחומים קולנועיים וטלוויזיוניים נוספים, ואף יצר כמה סדרות טלוויזיה. ב-2001 הוצע לאמריך לביים את העיבוד הקולנועי לקומיקס "ספיידרמן", אך הוא סירב בנימוק שאינו חובב דמויות גיבורי על או קומיקס. על אף הצלחתם הקופתית של סרטיו, זכו סרטיו של אמריך לביקורת בגלל שימוש מופרז באפקטים מיוחדים, שימוש עודף בקלישאות, דמויות שטחיות ועלילה שהתפתחותה נעדרת הגיון. אמריך עצמו ביטל את הביקורת ועמד על כך שייעדם של סרטיו הוא בידורי, כמו "פופקורן" בקולנוע.

למרות זאת אמריך מודה שאינו מרוצה מסרטיו "גודזילה" (משום לחץ אדיר מצוות ההפקה, שגרם לשינויים רבים בתסריט) ו-"10,000 לפנה"ס" (תסריט לא מאוזן) שזכו לביקורות קשות אף על פי שהצליחו בקופות.

אמריך הוא הומוסקסואל מוצהר ופעיל פוליטי למען זכויות להט"ב, מודעות להתחממות עולמית וזכויות האדם. אמריך גם מחה מספר פעמים על גישות גזעניות בהוליווד, שהובילו להתנגדות להצבת ויל סמית' בתפקיד המרכזי ב"היום השלישי" ולסיפור האהבה הבין־גזעי ב"היום שאחרי מחר".

== פילמוגרפיה נבחרת ==
*The Noah's Ark Principle (1984) - במאי, מפיק ותסריטאי
*ג'ואי (1985) - במאי, תסריטאי ומפיק
*Ghost Chase (1987) - במאי ותסריטאי
*ירח 44 (1990) - במאי, תסריטאי ומפיק
*חייל אוניברסלי (1992) - במאי
*סטארגייט (1994) - במאי ותסריטאי
*היום השלישי (1996) - במאי, תסריטאי ומפיק
*גודזילה (1998) - במאי, תסריטאי ומפיק
*הפטריוט (2000) - במאי ומפיק
*היום שאחרי מחר (2004) - במאי, תסריטאי ומפיק
*10,000 לפנה"ס (2008) - במאי, תסריטאי ומפיק
*2012 (2009) - במאי, תסריטאי ומפיק
*אנונימי (2011) - במאי ומפיק
*וושינגטון על הכוונת (2013) - במאי ומפיק
*סטונוול (2015) - במאי ומפיק
*היום השלישי: התחדשות (2016) - במאי, תסריטאי ומפיק
*הקרב על מידוויי (2019) - במאי ומפיק
*הספירה לאחור (2022) - במאי, תסריטאי ומפיק
*חליל הקסם (2022) - מפיק

=== טלוויזיה ===
* האורח (1997–1998) - מפיק ותסריטאי
*גודזילה: הסדרה (1998–2000) - מפיק בפועל
*אלו שעומדים למות (2024) - במאי ומפיק בפועל

== קישורים חיצוניים ==

* 

==הערות שוליים==

קטגוריה:מעוטרי מסדר הכבוד של הרפובליקה הפדרלית של גרמניה
קטגוריה:במאי קולנוע גרמנים
קטגוריה:תסריטאי קולנוע גרמנים
קטגוריה:מפיקי קולנוע גרמנים
קטגוריה:להט"בים גרמנים
קטגוריה:במאים להט"בים
קטגוריה:פעילים למען זכויות להט"ב בגרמניה
קטגוריה:בוגרי אוניברסיטאות ומכללות בגרמניה
קטגוריה:גרמנים שנולדו ב-1955
פול וולקר

פול אדולף וולקר (באנגלית: Paul Volcker; 5 בספטמבר 1927 – 8 בדצמבר 2019) היה כלכלן אמריקאי, ממוצא יהודי, שכיהן כיושב ראש הבנק הפדרלי (פדרל ריזרב) בשנים 1979–1987.
== קורות חייו ==
וולקר נולד בניו ג'רזי, ולמד באוניברסיטת פרינסטון, אוניברסיטת הרווארד ובית הספר לכלכלה של לונדון. הוא עבד בתפקידים שונים בממשל האמריקאי ובבנק צ'ייס מנהטן. בזמן עבודתו במשרד האוצר, וולקר לקח חלק בביטול ההמרה בין הדולר לזהב ב-1971, מהלך שביטל למעשה את הסכם ברטון-וודס. לאחר כהונה כראש הבנק הפדרלי של ניו יורק, הוא מונה על ידי הנשיא ג'ימי קרטר לראשות הבנק הפדרלי של ארצות הברית.

נהוג לתת לוולקר ולבנק הפדרלי את הקרדיט לסיום משבר הסטגפלציה של שנות ה-70. אולם הדרך בה וולקר עשה זאת, על ידי שיעורי ריבית גבוהים לתקופה ארוכה, גררה ביקורת קשה כלפיו וכלפי הבנק הפדרלי בכלל.

לאחר פרישתו מתפקיד ראש הבנק הפדרלי, וולקר חזר למגזר הפרטי, אם כי הוא המשיך לכהן בתפקידים ציבוריים מדי פעם.

מונה ב-1995 לעמוד בראש הוועדה שתפקידה היה לשאת ולתת עם הבנקים השווייצרים על החזרת הכספים בחשבונות הרדומים של יהודים שנספו בשואה.<ref name=":0" /> חקירה של שלוש שנים שנערכה על ידו העלתה כי כ-54,000 חשבונות של ניצולי שואה נפתחו בתקופת מלחמת העולם השנייה בשווייץ. הבנקים זוכו מהשמדה שיטתית של העדויות לקיום החשבונות, אולם מספר בנקים הואשמו בהטעיית הקורבנות.

בנוסף לכך, הנהיג את הוועדה לחשדות שחיתות בפרויקט הנפט תמורת מזון.

בינואר 2008 הוא תמך במועמדותו של ברק אובמה לנשיאות ארצות הברית.

נפטר ב-8 בדצמבר 2019.

==קישורים חיצוניים==

* 
* 
* 

==הערות שוליים==

קטגוריה:ניו יורק: אישים
קטגוריה:כלכלנים אמריקאים
קטגוריה:יושבי ראש הבנק הפדרלי של ארצות הברית
קטגוריה:בוגרי אוניברסיטת פרינסטון
קטגוריה:בוגרי אוניברסיטת הרווארד
קטגוריה:חברי ועד השלישייה
קטגוריה:אמריקאים שנולדו ב-1927
קטגוריה:אמריקאים שנפטרו ב-2019
סם ג'ונס השלישי

סמואל ל. ג'ונס השלישי (באנגלית: Samuel L. Jones III; נולד ב-29 באפריל 1983 בבוסטון שבמסצ'וסטס) הוא שחקן קולנוע וטלוויזיה אמריקאי.

== ביוגרפיה ==
סם נולד בבוסטון, מסצ'וסטס.

== פלילים ==
ב-2010 ג'ונס נתפס בתרגיל עוקץ של המנהל לאכיפת סמים והורשע באחזקת סמים עם כוונה לסחור בהם. נגזרו עליו שנת מאסר ושלוש שנים על תנאי. הוא שוחרר אחרי 10 חודשים.<ref></ref>

==פילמוגרפיה==
=== קולנוע ===
{| class="wikitable"
! שנה || סרט
!תפקיד
!הערות
|-
|2001|| Snipes
|אריק
|
|-
|2002|| זיגזג 
|לואיס פלטצ'ר
|
|-
| rowspan="2" |2006|| דרך התהילה 
|וילי וורסלי
|
|-
| יחידת האמיצים 
|בילי מארש
|
|-
|2010
|Krews
|וישבון
|
|-
|2015
|Of Fortune and Gold
|פיל
|
|-
|2016||עירוני בלו מאונטיין: עלייתו של טדלאנד 
|קרייג שילו
|
|-
|2018
|All Light Will End 
|אדם
|
|}

=== טלוויזיה ===
{| class="wikitable"
! שנה || סדרה
!תפקיד
!הערות
|-
| rowspan="5" |1999
|NYPD Blue
|ג'רום בנקס
|פרק: "I Have a Dream"
|-
|The Parent 'Hood
|אורח בחתונה
|פרק: "Wedding Bells Blues"; ללא קרדיט
|-
| הצלצול הגואל: הכיתה החדשה
|ג'ף
|פרק: "Show Me the Money"
|-
| פנסקולה: כנפי זהב
|ארווין שניידר
|פרק: "Gypsy Tumble"
|-
| המשפט של איימי
|רוברט קאטווינד
|פרק: "Near Death Experience"
|-
|2000|| פסיפיק בלו
|ריקי דייוויס
|פרק: "A Thousand Words"
|-
|2001-2000||CSI
|ג'יימס מור
|פרקים: "Crate 'n' Burial", "Evaluation Day"
|-
|2004-2001, 2008||סמולוויל
|פיט רוס
|תפקיד ראשי (עונות 3-1); תפקיד אורח (עונה 7); 68 פרקים
|-
|2002|| חדר הסיוטים
|ראסל
|פרקים: "Camp Nowhere: Part 1", "Camp Nowhere: Part 2"
|-
|2003|| הפרקליטים
|טרוי אזקיאל
|פרק: "Capitol Crimes"
|-
|2009-2005 ||ER
|צ'אז פראט
|תפקיד חוזר; 16 פרקים
|-
| rowspan="2" |2006
|For One Night 
|ברנדון ויליאמס
|סרט טלוויזיה של LIfetime
|-
|הרקיע השביעי
|אלכס
|פרק: "Got MLK?"
|-
|2007||בּוֹנְז
|טיילר נאוויל
|פרק: "Intern in the Incinerator"
|-
|2008
|נשות קבע 
|ג'ייק
|פרק: "Mothers & Wives"
|-
|2009
|Safe Harbor 
|בילי
|סרט טלוויזיה של הולמרק
|-
| rowspan="2" |2010||בלו מאונטיין סטייט
|קרייג שיילו
|תפקיד ראשי; עונה 1 (13 פרקים)
|-
|הסנגורים
|מייסון
|פרק: "Nevada v. Carter"
|-
|2016
|Diagnosis Delicious
|לוק
|סרט טלוויזיה
|-
|}

==קישורים חיצוניים==

==הערות שוליים==

קטגוריה:בוסטון: אישים
קטגוריה:שחקני קולנוע וטלוויזיה אמריקאים
קטגוריה:מורשעים בעבירות סמים בארצות הברית
קטגוריה:אמריקאים שנולדו ב-1983
פרנק מייקלמן

פרנק מייקלמן (באנגלית: Frank Michelman; נולד ב-26 במאי 1936) הוא פרופסור ומופקד הקתדרה על שם רוברט ואלמסלי בבית הספר הרווארד למשפטים.

==ביוגרפיה==
בשנים 1961–1962 התמחה מייקלמן אצל השופט ויליאם ברנן. מלמד באוניברסיטת הרווארד החל משנת 1963. תחומי הוראתו ומחקריו כוללים דיני קניין, משפט חוקתי ותאוריה דמוקרטית.

מייקלמן כתב מאמר ידוע בכתב העת למשפטים של אוניברסיטת הרווארד: 'קניין, תועלת והוגנות' (Property, Utility and Fairness) (80 Harvard Law Review 1165 (1967)) הבודק את הסיבות הכלכליות לפיצוי הוגן שמגיע לפי התיקון החמישי לחוקת ארצות הברית של ה-Takings clause לפי חוקת ארצות הברית. המאמר צוטט בפסק דין הרוב בחוות הדעת במשפט Penn Central Transportation Co. v. New York City, בבית המשפט העליון של ארצות הברית שעסק בסמכותה של עיריית ניו יורק במשפט שהוא ציון דרך שאוסר על חברת הרכבות להקים גורד שחקים מעל המבנה ההיסטורי של מסוף ה-Grand Central. ניתוחו של מייקלמן מבוסס על ההערכה אם עלויות המפגע ועלותו לחברה מצדיקות זאת.

מייקלמן כיהן כסגן נשיא האגודה האמריקאית לפוליטיקה ולפילוסופיה של המשפט בין השנים 1994-96, וכנשיאה בין השנים 1998-2001.

ספרו "ברנן ודמוקרטיה" (Brennan and Democracy) בוחן את רעיון הדמוקרטיה הקונסטיטוציונית מבעד לפריזמה של עבודת שופט בית המשפט העליון האמריקאי האקטיביסט ויליאם ברנן. מייקלמן בודק את פסקי הדין של ברנן בסוגיות כמו העדפה מתקנת, הזכות להפלות ואת יישומם של התיקונים לחוקה. באמצעותם סקירת הקריירה השיפוטית של ברנן מנסה מייקלמן לבחון יישומם של מונחים סותרים של קהילתיות וליברטריאניזם ובודק כיצד ברנן מפרש את מושג הצדק.

==קישורים חיצוניים==

* [http://www.law.harvard.edu/faculty/directory/facdir.php?id=43 עמוד הבית של פרנק מייקלמן בבית הספר למשפטים], של אוניברסיטת הרווארד

קטגוריה:חוקרי משפט אמריקאים
קטגוריה:בוגרי בית הספר למשפטים באוניברסיטת הרווארד
קטגוריה:סגל בית הספר למשפטים באוניברסיטת הרווארד
קטגוריה:אמריקאים שנולדו ב-1936